**Dragoste,... ce-ai izvorît!**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dragoste,... ce-ai izvorît!

Dragoste,... ce-ai izvorît,

Din Veşnicul Dumnezeu,

În spectrul de curcubeu,

Pe pământ Tu-ai coborît

Pe cel mai simplu traseu!

Ai lăsat cerul prea sfânt

Dezbrăcând Divinitatea

Ca să-mbraci umanitatea,

Şi-n planul de pe pământ

Întrupat, ca să ai partea.

Ţi-ai lăsat sus... veşnicia,

Ca prin jertfa salvatoare

Şi slujba-Ţi mântuitoare,

Să re-aduci, iar armonia

Cu lumea cea muritoare!

Astfel, Tu Te-ai contopit

Cu-a omului... zlabă fiinţă

Prin cereasca Atotştiinţă,

Spre-a putea... fi mântuit

Neprihănit, prin credinţă.

Ai demonstrat la Golgota

În lupta grea ce s-a-ncins

Cum păcatu-a fost învins,

Că-şi merită-n final nota

De-a plăti-n focul aprins!

Şi când şters o fi complet

Şi uitat, îi va fi-nţelesul -

Şi pierdut i-o fi şi mersul,

Susurul cel blând şi încet

Va pulsa în tot Universul.

Flavius Laurian Duverna